Here is a page extracted from Wikipedia that may contain CSS, HTML, and a lot of unformatted text.

Title: Chesús Bernal Bernal
Content: Chesús Bernal Bernal (Val Torres, Zaragoza, 8 de chinero de 1960 - Zaragoza, 22 de marzo de 2019) estió un politico aragonés. Casato con a periodista Elena Bandrés, yera pai de tres fillos: Guillén, Iguázel y Chaime.

Estió Secretario Cheneral de Chunta Aragonesista dende a suya fundación en 1986 dica 1998, dende allora estió Secretario de Politica Institucional y, dimpués, vicesecretario cheneral d'o partiu.

Estió deputato a as Corz d'Aragón por Zaragoza en a IV Lechislatura, portavocero d'o suyo Grupo Parlamentario y miembro d'as comisions Institucional, de Educación y Cultura. En 2007 fue trigato de nuevas per o suyo partiu como candidato a la Deputación Cheneral de Aragón en as eleccions autonomicas de 2007.

Yera Doctor en Filolochía Romanica y profesor titular d'a Universidad de Zaragoza. Tamién estió autor de publicacions especializatas sobre cuestions literarias, filolochicas, lingüisticas y socioculturals. Estió miembro d'o Rolde de Estudios Aragoneses y d'o Consello d'a Fabla Aragonesa.

Murió en o Hespital Clinico de Zaragoza o 22 de marzo de 2019 debiu a un cáncer de pancrias.

Referencias

Filologos d'Aragón
Muertos en Zaragoza
Naixius de Val Torres
Politicos d'Aragón
Politicos de Chunta Aragonesista
Profesors universitarios d'Aragón
Secretarios chenerals de Chunta Aragonesista
Deputaus en as Corz d'Aragón por a circumscripción electoral de Zaragoza
Deputaus d'a IV Lechislatura d'as Corz d'Aragón
Deputaus d'a V Lechislatura d'as Corz d'Aragón
Deputaus d'a VI Lechislatura d'as Corz d'Aragón
Deputaus d'a VII Lechislatura d'as Corz d'Aragón
1960 (naixencias)
2019 (muertes)